ข้อบังคับมหาวิทยาลัยมหามกุฎราชวิทยาลัย
ข้อบังคับมหาวิทยาลัยมหามกุฎราชวิทยาลัย
ว่าด้วยเครื่องแบบนักศึกษาคฤหัสถ์
พ.ศ. ๒๕๔๔
 

โดยที่เห็นเป็นการสมควรให้มีข้อบังคับว่าด้วยเครื่องแบบนักศึกษาคฤหัสถ์เพื่อให้การแต่งกายของนักศึกษาเป็นระเบียบเดียวกัน

อาศัยอำนาจตามความในมาตรา ๑๙ (๒) และมาตรา ๕๙ แห่งพระราชบัญญัติมหาวิทยาลัยมหามกุฎราชวิทยาลัย
พ.ศ. ๒๕๔๐ และมติการประชุมสภามหาวิทยาลัย ในการประชุมครั้งที่ ๓/๒๕๔๔ เมื่อวันที่
๒๗ มีนาคม พ.ศ. ๒๕๔๔ จึงออกข้อบังคับนี้ไว้ ดังต่อไปนี้

ข้อ ๑
ข้อบังคับนี้เรียกว่า ข้อบังคับมหาวิทยาลัยมหามกุฎราชวิทยาลัยว่าด้วยเครื่องแบบนักศึกษาคฤหัสถ์
พ.ศ. ๒๕๔๔

ข้อ ๒[๑]
ให้ใช้ข้อบังคับนี้ตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓
บรรดาระเบียบ ข้อบังคับ
คำสั่งหรือประกาศอื่นใดที่ระบุไว้แล้วในข้อบังคับนี้
หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทน

ข้อ ๔ ในข้อบังคับนี้
มหาวิทยาลัย หมายถึง มหาวิทยาลัยมกุฎราชวิทยาลัย
อธิการบดี หมายถึง
อธิการบดีมหาวิทยาลัยมหามกุฎราชวิทยาลัย
นักศึกษา หมายถึง นักศึกษาคฤหัสถ์ของมหาวิทยาลัย
เครื่องแบบ หมายถึง เครื่องแต่งกายของนักศึกษา
เครื่องแบบปกติ หมายถึง เครื่องแบบที่นักศึกษาใช้ในเวลาที่ไม่ใช่พิธีการ
เครื่องหมายพิธีการ หมายถึง
เครื่องแบบที่นักศึกษาใช้ในโอกาสที่มีงานพิธีของมหาวิทยาลัย
หรือรัฐพิธีหรือตามที่มหาวิทยาลัยกำหนด

ข้อ ๕
เครื่องแบบปกติของนักศึกษา
๕.๑ นักศึกษาหญิง
(๑) เสื้อเชิ้ตสีขาว แขนเสื้อสั้นเหนือศอก เนื้อเรียบ
ไม่มีลวดลาย มีความหนาพอประมาณ คอเสื้อแบบตั้ง สาบด้านหลังเรียบ
ด้านหน้าผ่าอกตรงโดยตลอด ติดกระดุมโลหะสีเงินเป็นรูปตรามหาวิทยาลัยขนาด ๑.๖
เซนติเมตร จำนวน ๕ ดุม ที่คอเสื้อด้านซ้ายห้อยเครื่องหมายตรามหาวิทยาลัย มีสายยาว
๖ เซนติเมตร เครื่องหมายตรามหาวิทยาลัยขนาด ๒.๕ เซนติเมตร
ประดับที่อกเสื้อเบื้องขวา
(๒) กระโปรงผ้าสีน้ำเงินเข้ม สีกรมท่าหรือสีดำ
เนื้อเรียบความหนาพอควร ทรงสุภาพไม่มีลวดลาย ชายกระโปรงเสมอกัน ยาวคลุมเข่า
(๓) เข็มขัดทำด้วยหนังเกลี้ยงสีดำหรือสีน้ำตาลเข้ม กว้าง
๓.๕เซนติเมตร เป็นเข็มขัดรูปปลายแหลม หัวเข็มขัดทำด้วยโลหะสีเงินเป็นรูปสี่เหลี่ยมผืนผ้าขนาด
๓.๕X ๖ เซนติเมตร ดุนนูนเป็นรูปเครื่องหมายตรามหาวิทยาลัยอยู่ตรงกึ่งกลาง
ใต้เครื่องหมายมหาวิทยาลัยมีคำว่า มหาวิทยาลัยมหามกุฎราชวิทยาลัย
(๔) รองเท้าหุ้มส้นแบบสุภาพ สีดำ หรือสีขาว
๕.๒ นักศึกษาชาย
(๑) เสื้อเชิ้ตสีขาว ไม่มีลวดลาย แขนสั้นเหนือศอกหรือแขนยาว
(๒) กางเกงขายาวแบบสุภาพ สีน้ำเงินเข้ม สีกรมท่า หรือสีดำ
ขอบเอวมีหูสอดเข็มขัด
(๓) เข็มขัดหลังเกลี้ยงสีดำหรือสีน้ำตาลเข้ม กว้าง ๓.๕
เซนติเมตร เป็นเข็มขัดรูปปลายแหลม หัวเข็มขัดทำด้วยโลหะสีเงิน เป็นรูปสี่เหลี่ยมผืนผ้าขนาด
๓.๕ X ๖ เซนติเมตร ดุนนูนเป็นรูปเครื่องหมายตรามหาวิทยาลัยอยู่ตรงกึ่งกลาง
ใต้เครื่องหมายตรามหาวิทยาลัยมีคำว่า มหาวิทยาลัยมหามกุฎราชวิทยาลัย
(๔) รองเท้าหุ้มส้นแบบสุภาพ สีดำหรือสีขาว ถุงเท้าสีสุภาพ

ข้อ ๖
เครื่องแบบพิธีการของนักศึกษา
๖.๑ นักศึกษาหญิงให้ใช้เครื่องแบบพิธีการเช่นเดียวกับเครื่องแบบปกติยกเว้นกระโปรงให้ใช้ผ้าเรียบสีกรมท่า
และรองเท้าให้ใช้รองเท้าหุ้มส้นแบบสุภาพสีดำ ไม่มีลวดลาย
๖.๒
นักศึกษาชายให้ใช้เครื่องแบบพิธีการเช่นเดียวกับเครื่องแบบปกติยกเว้นเสื้อให้ใช้เสื้อเชิ้ตแขนยาวสีขาว
เนื้อเรียบ ผ้าผูกคอ (เน็คไท) ทำด้วยผ้าเรียบสีกรมท่า ขนาดความกว้าง ๖ เซนติเมตร
ติดตราเครื่องหมายมหาวิทยาลัยปักด้วยไหมสีแสดหรือสีทองตรงกลางกางเกงใช้ผ้าเรียบสีกรมท่า
รองเท้าหนังหุ้มส้นสีดำ ไม่มีลวดลาย ถุงเท้าดำ

ข้อ ๗ ข้อบังคับนี้ให้ใช้บังคับสำหรับนักศึกษาในระดับปริญญาตรีภาคปกติทั้งนี้นักศึกษาระดับปริญญาตรีภาคสบทบหรือภาคพิเศษ
และนักศึกษาระดับบัณฑิตศึกษาของมหาวิทยาลัย
ให้มีสิทธิแต่งเครื่องแบบตามข้อบังคับนี้ได้
เครื่องหมายปกติ ยกเว้นเสื้อให้ใช้เสื้อเชิ้ตแขนยาวสีขาว
เนื้อเรียบ ผ้าผูกคอ (เน็คไท) ทำด้วยผ้าเรียบสีกรมท่า ขนาดความกว้าง ๖ เซนติเมตร
ติดตราเครื่องหมายมหาวิทยาลัยปักด้วยไหมสีแสดหรือสีทองตรงกลาง
กางเกงใช้ผ้าเรียบสีกรมท่า

ข้อ ๘
วิธีแต่งกายของนักศึกษาให้เป็นตามที่มหาวิทยาลัยกำหนด
โดยทำเป็นประกาศของมหาวิทยาลัย

ข้อ ๙
เครื่องแบบนักศึกษานอกเหนือไปจากข้อบังคับนี้ ให้อยู่ในดุลพินิจของอธิการบดีโดยทำเป็นประกาศของมหาวิทยาลัย

ข้อ ๑๐
ให้อธิการบดีรักษาการตามช้อบังคับนี้


ประกาศ ณ วันที่ ๑ มิถุนายน พ.ศ. ๒๕๔๔
สมเด็จพระญาณสังวร
นายกสภามหาวิทยาลัย
[เอกสารแนบท้าย]

๑. ภาคผนวก เครื่องแบบนักศึกษาคฤหัสถ์

(ดูข้อมูลจากภาพกฎหมาย)






























วิภา/ผู้จัดทำ
๗ กุมภาพันธ์ ๒๕๕๔


















































[๑] ราชกิจจานุเบกษา
เล่ม ๑๑๘/ตอนพิเศษ ๑๒๒ ง/หน้า ๗/๗ ธันวาคม ๒๕๔๔